CELEX: 62009CN0152
Language: et
Date: 2009-05-04 00:00:00
Title: Kohtuasi C-152/09: Eelotsusetaotlus, mille esitas Verwaltungsgericht Schwerin (Saksamaa) 4. mail 2009 — André Grootes versus Amt für Landwirtschaft Parchim

18.7.2009   
            
            
               ET
            
            
               Euroopa Liidu Teataja
            
            
               C 167/4
            
         Eelotsusetaotlus, mille esitas Verwaltungsgericht Schwerin (Saksamaa) 4. mail 2009 — André Grootes versus Amt für Landwirtschaft Parchim
   (Kohtuasi C-152/09)
   2009/C 167/06
   Kohtumenetluse keel: saksa
   
      Eelotsusetaotluse esitanud kohus
   
   Verwaltungsgericht Schwerin
   
      Põhikohtuasja pooled
   
   
      Kaebuse esitaja: André Grootes
   
      Vastustaja: Amt für Landwirtschaft Parchim
   
      Eelotsuse küsimused
   
   
               1.
            
            
               Kas erakorralise juhu tunnustamine määruse (EÜ) nr 1782/2003 (1) artikli 40 lõike 5 tähenduses tuleb pindalal põhineva summa puhul kõne alla ka siis, kui 15. mail 2003 kestnud põllumajanduse keskkonnameede kujutab endast vaid (püsi)karjamaana kasutatava põllumajandusmaa kasutusotstarbe säilitamist, kuid meede järgneb ajaliselt ilma üleminekuta (või vähemalt „viivitamata”) meetmele, mille alusel on haritav maa muudetud püsikarjamaaks?
            
         
               2.
            
            
               Kui vastus esimesele küsimusele on jaatav:
               Kas erakorralise juhu tunnustamine määruse (EÜ) nr 1782/2003 artikli 40 lõike 5 tähenduses tuleb pindalal põhineva summa puhul kõne alla vaid siis, kui maakasutuse otstarvet on muudetud — maa on haritava maa asemel võetud kasutusele karjamaana — (just nimelt) osalemise tõttu põllumajanduse keskkonnameetmes viidatud sätte tähenduses?
            
         
               3.
            
            
               Kas erakorraline juhtum määruse (EÜ) nr 1782/2003 artikli 40 lõike 5 tähenduses näeb ette, et taotlust esitav põllumajandustootja peab olema ka maakasutuse otstarbe muutja või võib ka põllumajanduse keskkonnameetmega hiljem „liituv” põllumajandustootja tulemuslikult väita erakorralise juhu olemasolu viidatud sätte tähenduses?
            
         
      (1)  Nõukogu 29. septembri 2003. aasta määrus (EÜ) nr 1782/2003, millega kehtestatakse ühise põllumajanduspoliitika raames kohaldatavate otsetoetuskavade ühiseeskirjad ja teatavad toetuskavad põllumajandustootjate jaoks ning muudetakse määruseid (EMÜ) nr 2019/93, (EÜ) nr 1452/2001, (EÜ) nr 1453/2001, (EÜ) nr 1454/2001, (EÜ) nr 1868/94, (EÜ) nr 1251/1999, (EÜ) nr 1254/1999, (EÜ) nr 1673/2000, (EMÜ) nr 2358/71 ja (EÜ) nr 2529/2001 (ELT L 270, lk 1; ELT eriväljaanne 3/40, lk 269).